Ковачилница (Берово)

Ковачилница — утврдена населба од железното и доцноантичкото време и средниот век. Се наоѓа на 7 километри источно од Берово, лево од коритото на Брегалница, на височина скриена во планинскиот предел. Јужната и северната страна се стрмни и опкружени со суводолици, додека другите две се малку поблаги и преку мали преслапи се надоврзуваат на ридот Градиште. На самиот врв на височинката има елипсовиден простор, со димензии од 25x15 метри, опкружен со остатоци од бедем и речиси целиот покриен со кршен камен и згура од топена руда. На падините, особено од западната и југозападната страна, се среќаваат фрагменти од атипична керамика од железното време, како и од доцноантичкото време. Наоѓалиштето е доста прекопано од трагачи по злато.Коцо, Димче (1996). Археолошка карта на Република Македонија. Скопје: МАНУ. ISBN 9789989101069

 Поврзано 
 Бреза — населба од доцноантичкото време;
 Врчвите — некропола – тумули од железното време;
 Градиште — населба и некропола од доцноантичкото време;
 Долно Градиште-Јабланица — населба од римското време;
 Келаклевец — населба од доцноантичкото време;
 Куќата — населба од римското време;
 Линако — населба од доцноантичкото време;
 Пашајлов Преслап — населба од доцноантичкото време;
 Попов Рид — градиште од доцноантичкото време;
 Свети Архангел Михаил — средновековни јами;
 Селца — населба од римското време;
 Шабанско Градиште — градиште од доцноантичкото време; и
 Широк Дол — могили од доцноантичкото време.

 Наводи 

Категорија:Берово